קתי אליס

קתלין "קתי" אליס (-לנדגרף -גריר) (באנגלית: Kathleen "Kathy" Ellis -Landgraf -Greer; נולדה ב-28 בנובמבר 1946). היא שחיינית עבר אמריקאית, אלופה אולימפית בעלת 4 מדליות, 2 זהב (טוקיו 1964) ושיאנית עולם במשחה ל-100 מטר פרפר.

ביוגרפיה 
אליס נולדה בטרנטון, ניו ג'רזי.

אלופת המשחקים הפאן-אמריקאיים
במשחקים הפאן-אמריקאיים שנערכו בסאו פאולו, ברזיל בשנת 1963 זכתה אליס בשתי מדליות, זהב וארד. מדליית זהב במשחה ל-100 מטר פרפר בתוצאה של 1:07.6 דקות, לפני שיאנית העולם מרי סטיוארט מקנדה (1:08.9 דקות) ומדליית ארד, במשחה ל-100 מטר חופשי בתוצאה של 1:03.5 דקות

שיאנית עולם
בתחרות שנערכה בהיי פוינט, בקרוליינה הצפונית ב-16 באוגוסט 1963 קבעה אליס במשחה ל-100 מטר פרפר שיא עולם חדש של 1:06.5 דקות, שיפור לשיא בן השנה של מרי סטיוארט (1:07.3 דקות). שיא זה החזיק מעמד שבועיים ונשבר על ידי אדה קוק מהולנד (1:06.1 דקות).

אלופה אולימפית
באולימפיאדת טוקיו (1964) זכתה אליס ב-4 מדליות, 2 מדליות זהב במשחי שליחות ו-2 מדליות ארד אישיות. מדליות זהב, במשחה שליחות 4x100 מטר חופשי ביחד עם שרון סטודר, דונה דה וארונה וליליאן ווטסון בשיא עולם חדש של 4:03.8 דקות, לפני אוסטרליה (4:06.9 דקות) והולנד (4:12.0 דקות) ובמשחה שליחות 4x100 מטר מעורב ביחד עם קאתי פרגוסון, סינתיה גוייט ושרון סטודר בשיא אולימפי חדש של 4:33.9 דקות, לפני הולנד (4:37.0 דקות) וברית המועצות (4:39.2 דקות). מדליות ארד, במשחה ל-100 מטר חופשי בתוצאה של 1:00.8 דקות, אחרי דון פרייזר מאוסטרליה שקבעה שיא אולימפי חדש של 59.5 שניות ושרון סטודר (59.9 שניות) ובמשחה ל-100 מטר פרפר בתוצאה של 1:06.0 דקות, אחרי שרון סטודר שקבעה שיא עולם חדש של 1:04.7 דקות ואדה קוק (1:05.6 דקות).

תארים והישגים 
בשנת 1991 זכתה אליס להכלל בהיכל התהילה הבינלאומי של השחייה.

ראו גם 

 התפתחות שיא העולם במשחה ל-100 מטר פרפר

קישורים חיצוניים

הערות שוליים 

שחייניות פרפר אמריקאיות
שחייניות באולימפיאדת טוקיו (1964)
אלופות אולימפיות אמריקאיות: שחייה
זוכות מדליית ארד אולימפית אמריקאיות: שחייה
שיאניות עולם אמריקאיות: שחייה
שחייניות חופשי אמריקאיות
אמריקאיות שנולדו ב-1946
אמריקאים שנולדו ב-1946